Petrisen goesgoch

Aderyn a rhywogaeth o adar yw Petrisen goesgoch a adnabyddir hefyd gyda'i enw gwyddonol Alectoris rufa; yr enw Saesneg arno yw Red-legged partridge. Mae'n perthyn i deulu'r Ffesantod sydd yn urdd y Galliformes. Dyma aderyn sydd i'w gael yng ngwledydd Prydain ac mae i'w ganfod yng Nghymru. Talfyrir yr enw Lladin yn aml yn A. rufa, sef enw'r rhywogaeth. Mae'r rhywogaeth hon i'w chanfod yn Ewrop. Mae'n nythu yn ne-orllewin Ewrop, Ffrainc, Sbaen a Portiwgal. Ar lawr y mae'r Betrisen Goesgoch yn nythu, mewn cnydau neu laswellt. Gellir adnabod y betrisen hon yn weddol hawdd, yn enwedig o'r rhesi coch ar yr ystlys a'r coesau coch. Hadau yw ei bwyd yn bennaf, ond mae'r cywion yn bwyta pryfed. Nid yw'r rhywogaeth frodorol yng Nghymru, ond mae niferoedd sylweddol yn cael eu gollwng ar gyfer saethu mewn rhai ardaloedd, a chan fod rhai ohonynt yn nythu, mae poblogaeth wedi datblygu mewn mannau, yn enwedig ar Ynys Môn.